
14-19 майда Татарстан башкаласында «Казан Экспо» мәйданчыгында «Россия – Ислам дөньясы: KazanForum-2024» XV халыкара икътисадый форумы уза. Иннополис инновацион үзәге стендында илебез продукциясе һәм «Иннополис» махсус икътисадый зонасы резидентларының уникаль цифрлы хәл ителешләре, шулай ук Иннополис университеты проектлары белән танышырга мөмкин. Бүген күргәзмә кунакларын рәсми рәвештә карап чыгу барышында аларны Татарстан Премьер-министры урынбасары Роман Шәйхетдинов тәкъдим итте.

Бүген кич Татарстан Республикасына Төркмәнстан Халык Мәсләхәте Рәисе Гурбангулы Бердымөхәммәдов эшлекле сәфәренә килде.

Габдулла Тукай исемендәге «Казан» халыкара аэропортында Төркмән халкының милли лидерын Татарстан Республикасы Рәисе Рөстәм Миңнеханов, башка рәсми затлар каршы алды.

Татарстан Рәисе Рөстәм Миңнеханов XV KazanForum кысаларында чит илләр илчеләре белән очрашты. Очрашуда 30дан артык дипломат катнашты.

Бүген Татарстан Республикасы Рәисе Рөстәм Миңнеханов «Хатын-кыз карашы» трегы спикерлары - халыкара хатын-кызлар оешмалары вәкилләре белән очрашты.

Очрашу «Россия – Ислам дөньясы: KazanForum» XV халыкара икътисадый форумы кысаларында «Казан Экспо» ХКҮ мәйданчыгында узды.

Модераторы - Россия кооперация университеты ректоры, «Мәрхәмәт - Милосердие» Татарстан Республикасы Дәүләт Советының хатын – кызлар-депутатлар берләшмәсе җитәкчесе Алсу Нәбиева.

Сәүдә-сәнәгать палаталары халыкара икътисадый хезмәттәшлекне үстерүдә мөһим роль уйный. Бу хакта Татарстан Республикасы Рәисе Рөстәм Миңнеханов РФ Сәүдә-сәнәгать палатасы президенты Сергей Катырин һәм чит илләр сәүдә-сәнәгать палаталары җитәкчеләре белән очрашуда белдерде. Очрашу XV KazanForum кырларында узды.

Бүген Татарстан Республикасы Президенты Рөстәм Миңнеханов Катар Дәүләтенең Иганәләр һәм ислам эшләре министры Ганем Әл Ганим һәм Катар Дәүләтенең Сәүдә һәм сәнәгать министры урынбасары Мөхәммәд Хәссән Әл-Мәлики белән очрашты

Очрашу «Россия – Ислам дөньясы: KazanForum» XV халыкара икътисадый форумы кысаларында «Казан Экспо» ХКҮ мәйданчыгында узды.

Бүген Татарстан Республикасы Рәисе Рөстәм Миңнеханов «Россия – Ислам дөньясы: KazanForum» XV халыкара икътисадый форумы кысаларында Россия Генераль прокуратурасының панель сессиясендә чыгыш ясады. Чара «Казан Экспо» ХКҮ мәйданчыгында узды. Панель дискуссиясенең төп темасы - Икътисадый иминлек гарантияләре һәм ислам дөньясы белән бизнес-коммуникацияләрне киңәйтү шартларында янауларны туктату".

Панель дискуссиядә Россия Федерациясе Генераль прокуроры урынбасары Петр Городов, Согуд Гарәбстаны Корольлеге Генераль прокуроры урынбасары Нассер Хәссән Яхья Әдәви, Интеллектуаль милек буенча федераль хезмәт җитәкчесе Юрий Зубов һәм башкалар катнашты.

Татарстан Премьер-министры Алексей Песошин Дагстан Республикасы Хөкүмәте Рәисе Габделмөслим Габделмөслимов белән очрашты. Очрашу XV KazanForum кырларында узды.

Бүген XV KazanForum кырларында Татарстан Хөкүмәте һәм «Новый сухопутный зерновой коридор» компаниясе арасында республика территориясендә коры җир ашлык хабы булдыру турында килешү имзаланды.

Документка Татарстан Премьер-министры Алексей Песошин һәм «Новый сухопутный зерновой коридор» генераль директоры Юрий Маневич кул куйды.

Бүген «Казан Экспо» күргәзмә үзәгендә «Россия – Ислам дөньясы: KazanForum 2024» юбилей XV халыкара икътисадый форумы һәм RUSSIA Halal Expo VII күргәзмәсе ачылды. Тантанада Татарстан Премьер-министры Алексей Песошин, РФ Икътисадый үсеш министры урынбасары Дмитрий Вольвач, Ливия дәүләтенең Тышкы эшләр һәм халыкара хезмәттәшлек министры Габделһади Ибраһим Лахвейж, БГӘ Икътисад министры урынбасары Габдулла Әлсалех, Ислам хәләл хезмәтләр палатасы генераль директоры Гарәф Әл Танбули катнашты.
Рәсми Татарстан